Hans B. Skaset

Hans Bernhard Skaset (født 10. april 1935 i Åfjord) er en norsk tidligere idrettsleder og offentlig tjenestemann.

Skaset var formann i Norges Friidrettsforbund fra 1976 til 1983 og deretter formann i Norges Idrettsforbund fra 1984 til 1990. Fra 1991 til 2000 var han ekspedisjonssjef i idrettsavdelingen i Kulturdepartementet. I 1976 ble Skaset også ansatt som Norges idrettshøgskoles første professor.

Han er norgesmester i tikamp fra 1960 og i femkamp fra 1961 og 1963. Han satte norske rekorder i begge grener. Skaset konkurrerte for Sportsklubben Freidig, Kolbotn IL og IK Tjalve.

Referanser

Eksterne lenker 
 Biografi i Norsk biografisk leksikon

Norske idrettsledere
Norske embets- og tjenestemenn
Norske mangekjempere
Personer fra Åfjord kommune
Friidrettsutøvere for IK Tjalve
Friidrettsutøvere for SK Freidig
Professorer ved Norges idrettshøgskole
Norgesmestere i friidrett